Θεόδωρος Μέξης

Ο Θεόδωρος Μέξης (1787 - ;) ήταν Έλληνας πλοιοκτήτης, αγωνιστής στην επανάσταση του 1821 και πολιτικός.

 Βιογραφικά στοιχεία 

Γεννήθηκε στις Σπέτσες και ήταν γιος του Χατζηγιάννη Μέξη. Ήταν μέλος της ισχυρής οικογένειας Μέξη και αδέλφια του ήταν οι Νικόλαος και Παναγιώτης Μέξης. Εργάστηκε στα πλοία του πατέρα του ως καπετάνιος. Κατά τη διάρκεια ενός εκ των ταξιδιών αιχμαλωτίστηκε από Αλγερινούς πειρατές αλλά κατάφερε να επιστρέψει στις Σπέτσες.Γαλλέτας Ηλίας, Μπουζουμπάρδη Μαρίκα, Σπέτσες, Ιστορία - Λαογραφία, Ένωση Σπετσιωτών, 2004, τόμος Α΄, σελ. 313 Υπήρξε μέλος της Φιλικής Εταιρείας και συμμετείχε σε αρκετές ναυμαχίες κατά τη διάρκεια του απελευθερωτικού αγώνα ως πλοίαχος στα πλοία του πατέρα του. 

Μετά την επανάσταση ασχολήθηκε με τις ναυτιλιακές επιχειρήσεις στα πλοία που διατηρούσε. Στις εκλογές του 1847 εξελέγη βουλευτής Σπετσών .Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 52  

Ήταν παντρεμένος με την Κονδυλία Ανδρούτσου και είχαν αποκτήσει δύο γιους. Δισέγγονός του ήταν ο γλύπτης Λεωνίδας Δρόσης.

 Παραπομπές  

Κατηγορία:Βουλευτές Σπετσών
Θ